РЕШЕНИЕ НА СЪВЕТА
от 23 юни 2008 година
за изменение на приложение I към Акта за присъединяване на България и Румъния
(2008/493/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Акта за присъединяване от 2005 г., и по-специално член 3, параграф 6 от него,
като взе предвид предложението на Комисията,
като има предвид, че:
(1)
Член 3, параграф 3 от Акта за присъединяване от 2005 г. предвижда България и Румъния да се присъединят към конвенциите и протоколите, сключени между държавите-членки, изброени в приложение I.
(2)
На 8 декември 2004 г. държавите-членки подписаха Конвенция за присъединяването на Чешката Република, Естония, Кипър, Латвия, Литва, Унгария, Малта, Полша, Словения и Словакия (1) към Конвенцията от 23 юли 1990 г. за премахване на двойното данъчно облагане във връзка с корекцията на печалби на свързани предприятия (2) („Арбитражната конвенция“).
(3)
Уместно е да се предвиди присъединяването на България и Румъния към Арбитражната конвенция, както е изменена с Конвенцията от 8 декември 2004 г. За тази цел конвенцията от 8 декември 2004 г. следва да бъде добавена в приложение I към Акта за присъединяване от 2005 г.,
РЕШИ:
Член 1
В точка 2 на приложение I към Акта за присъединяване от 2005 г. се добавя следното тире:
„-
Конвенция от 8 декември 2004 г. за присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към конвенцията за премахване на двойното данъчно облагане във връзка с корекцията на печалби на свързани предприятия (ОВ C 160, 30.6.2005 г., стр. 1).“
Член 2
Настоящото решение поражда действие в деня на публикуването му в Официален вестник на Европейския съюз.
Съставено в Люксембург на 23 юни 2008 година.